Austrumsamara
Austrumsamara (filipīniešu: Silangang Samar, angļu: Eastern Samar, varaju: Sinirangan Samar) ir viena no Filipīnu provincēm valsts austrumdaļā, Austrumu Visaju reģionā. Aizņem Samaras salas dienvidaustrumu daļu; rietumos robežojas ar Samaru, bet ziemeļos — ar Ziemeļsamaru. Administratīvi dalās 1 pilsētā un 22 municipalitātēs un sīkāk 597 barangajās. Provinces centrs un lielākā apdzīvotā vieta ir Borongana Filipīnu jūras krastā. Apdzīvo galvenokārt varaji.